CELEX: 32016R0765
Language: mt
Date: 2016-03-11 00:00:00
Title: Regolament Delegat tal-Kummissjoni (UE) 2016/765 tal-11 ta' Marzu 2016 li jemenda r-Regolament (KE) Nru 606/2009 fir-rigward ta' ċerti prattiċi enoloġiċi

18.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 127/1
               
            REGOLAMENT DELEGAT TAL-KUMMISSJONI (UE) 2016/765
      tal-11 ta' Marzu 2016
      li jemenda r-Regolament (KE) Nru 606/2009 fir-rigward ta' ċerti prattiċi enoloġiċi
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 75(2) u (3)(g) u l-Artikolu 147(3)(e) tiegħu,
      Billi:
      
                  (1)
               
               
                  Skont l-Artikolu 3 tar-Regolament tal-Kummissjoni (KE) Nru 606/2009 (2), il-prattiċi enoloġiċi awtorizzati huma stabbiliti fl-Anness I A ta' dak ir-Regolament. L-Organizzazzjoni Internazzjonali tad-Dielja u l-Inbid (OIV) adottat tliet prattiċi enoloġiċi ġodda, dwar l-użu ta' attivaturi ta' fermentazzjoni malolattika, it-trattament tal-inbid bil-glutatijon u t-trattament tal-most bil-glutatijon. Sabiex jitqies il-progress tekniku u biex il-produtturi mill-Unjoni jingħataw l-istess possibbiltajiet bħal dawk disponibbli għall-produtturi minn pajjiżi terzi, jenħtieġ li dawn il-prattiċi enoloġiċi ġodda jiġu awtorizzati fl-Unjoni skont il-kundizzjonijiet tal-użu ddefiniti mill-OIV.
               
            
                  (2)
               
               
                  Skont l-Artikolu 80(3)(b) tar-Regolament (KE) Nru 1308/2013, meta tawtorizza prattiċi enoloġiċi għall-inbid, il-Kummissjoni għandha tqis il-protezzjoni tas-saħħa tal-bniedem.
               
            
                  (3)
               
               
                  Il-glutatijon jintuża għall-proprjetajiet antiossidattivi tiegħu u jibqa' attiv fil-prodott finali, u għalhekk jintuża bħala addittiv tal-ikel. Madankollu huwa attwalment mhux inkluż fil-lista tal-Unjoni ta' addittivi tal-ikel approvati għall-użu fl-ikel stabbilita fl-Anness II tar-Regolament (KE) Nru 1333/2008 tal-Parlament Ewropew u tal-Kunsill (3). Għaldaqstant, it-trattament tal-inbid bil-glutatijon u t-trattament tal-most bil-glutatijon ma jistgħux jiġu awtorizzati bħala prattiċi enoloġiċi ġodda fl-Unjoni kemm-il darba l-glutatijon ma jiġix inkluż fl-elenku tal-Unjoni tal-addittivi tal-ikel, abbażi ta' opinjoni pożittiva mill-Awtorità Ewropea dwar is-Sigurtà fl-Ikel, kif stabbilit fl-Artikolu 3(2) tar-Regolament (KE) Nru 1331/2008 tal-Parlament Ewropew u tal-Kunsill (4).
               
            
                  (4)
               
               
                  Ir-Regolament (KE) Nru 606/2009 għandu għalhekk jiġi emendat kif meħtieġ,
               
            ADOTTAT DAN IR-REGOLAMENT:
      Artikolu 1
      Emenda tar-Regolament (KE) Nru 606/2009
      L-Anness I A tar-Regolament (KE) Nru 606/2009 huwa emendat skont l-Anness ta' dan ir-Regolament.
      Artikolu 2
      Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Marzu 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 347, 20.12.2013, p. 671.
      
         (2)  Ir-Regolament tal-Kummissjoni (KE) Nru 606/2009 tal-10 ta' Lulju 2009 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tal-kategoriji tal-prodotti tad-dwieli, il-prattiċi enoloġiċi u r-restrizzjonijiet applikabbli (ĠU L 193, 24.7.2009, p. 1).
      
         (3)  Ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (ĠU L 354, 31.12.2008, p. 16).
      
         (4)  Ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enzimi tal-ikel u l-aromatizzanti tal-ikel (ĠU L 354, 31.12.2008, p. 1).
      
         ANNESS
         L-Anness I A tar-Regolament (KE) Nru 606/2009 huwa emendat kif ġej:
         
                     (1)
                  
                  
                     fit-tabella, għandha tiddaħħal ir-ringiela 56 kif ġej;
                     
                                 1
                              
                              
                                 2
                              
                              
                                 3
                              
                           
                                 Prattika enoloġika
                              
                              
                                 Kundizzjonijiet tal-użu
                              
                              
                                 Limiti fuq l-Applikazzjonijiet tal-użu
                              
                           
                                 “56
                              
                              
                                 Użu ta' attivaturi tal-fermentazzjoni malolattika
                              
                              
                                 Skont il-kundizzjonijiet stipulati fl-Appendiċi 22”
                              
                              
                                  
                              
                           
               
                     (2)
                  
                  
                     tiżdied l-Appendiċi 22 kif ġej:
                     
                        “Appendiċi 22
                        
                           Attivaturi tal-fermentazzjoni malolattika
                        
                        L-għan hu li jiżdiedu l-attivaturi tal-fermentazzjoni malolattika fi tmiem il-fermentazzjoni alkoħolika jew wara biex tkun iffaċilitata l-fermentazzjoni malolattika.
                        Jiġu promossi l-bidu, il-kinetika jew it-tlestija tal-fermentazzjoni malolattika:
                        
                                    (a)
                                 
                                 
                                    bl-arrikkiment tal-ambjent b'elementi nutrittivi u fatturi ta' tkabbir għall-batterji tal-aċidu lattiku
                                 
                              
                                    (b)
                                 
                                 
                                    bl-assorbiment ta' xi inibituri tal-batterji.
                                 
                              
                           Preskrizzjonijiet
                        
                        
                                    (a)
                                 
                                 
                                    L-attivaturi huma ċelluloża mikrokristallina jew prodotti ġejjin mid-degradazzjoni tal-ħmira (awtolisati tal-ħmira, ħmira inattivata, il-qoxra ta' barra tal-ħmira);
                                 
                              
                                    (b)
                                 
                                 
                                    L-attivaturi jistgħu jiżdiedu mal-inbid jew fermentazzjoni tal-inbid qabel jew matul il-proċess tal-fermentazzjoni malolattika;
                                 
                              
                                    (c)
                                 
                                 
                                    L-attivaturi m'għandhomx neċessarjament iwasslu għal devjazzjonijiet organolettiċi fl-inbid;
                                 
                              
                                    (d)
                                 
                                 
                                    L-attivaturi tal-fermentazzjoni malolattika jridu jkunu konformi mal-ispeċifikazzjonijiet preskritti mill-Kodiċi Enoloġiku Internazzjonali ppubblikat mill-OIV. Jekk l-attivaturi huma ċelluloża mikrokristallina jridu jikkonformaw mal-ispeċifikazzjonijiet stabbiliti fl-Anness tar-Regolament tal-Kummissjoni (UE) Nru 231/2012 (*).
                                 
                              
                     
                        (*)  Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).”"